flavius-claudius-julianus-imperator.egkw-mion-ei-s-n-au-tokra-tora-kwnsta-ntion 4
Ὁ μὲν οὖν τῶν ἐπαίνων νόμος οὐδὲν ἔλαττον τῆς πατρίδος ἢ τῶν προγόνων ἀξιοῖ μεμνῆσθαι . ἐγὼ δὲ οὐκ οἶδα , τίνα χρὴ πρῶτον ὑπολαβεῖν πατρίδα σήν · ἔθνη γὰρ μυρία περὶ ταύτης ἀμφισβητεῖ πολὺν ἤδη χρόνον . καὶ ἡ μὲν βασιλεύουσα τῶν ἁπάντων πόλις , μήτηρ οὖσα σὴ καὶ τροφὸς καὶ τὴν βασιλείαν σοι μετὰ τῆς ἀγαθῆς τύχης παρασχοῦσα , ἐξαίρετον αὑτῆς φησιν εἶναι τὸ γέρας , οὐ τοῖς κοινοῖς ἐφʼ ἁπάντων τῶν αὐτοκρατόρων δικαίοις χρωμένη · λέγω δὲ ὅτι , κἂν ἀλλαχόθεν τυγχάνωσι , τῷ μετέχειν ἅπαντας ἤδη τοῦ πολιτεύματος καὶ τοῖς ἐκεῖθεν ἡμῖν καταδειχθεῖσιν ἔθεσι καὶ νόμοις χρῆσθαι πολῖται γεγόνασιν · οὔκουν οὕτως , ἀλλʼ ὡς τεκοῦσα τὴν σὴν μητέρα καὶ θρεψαμένη βασιλικῶς καὶ τῶν ἐσομένων ἐκγόνων ἀξίως . ἡ δὲ ἐπὶ τῷ Βοσπόρῳ πόλις , ὅλου τοῦ γένους τοῦ Κωνσταντίων ἐπώνυμος , πατρὶς μὲν οὐκ εἶναί φησι , γεγονέναι δὲ ὑπὸ τοῦ σοῦ πατρὸς ὁμολογεῖ , καὶ δεινὰ πάσχειν οἰήσεται , εἰ ταύτης γοῦν τις αὐτὴν τῷ λόγῳ τῆς συγγενείας ἀφαιροῖτο . Ἰλλυριοὶ δέ , ὅτι παρ’ αὐτοῖς γέγονας , οὐκ ἀνέξονται τοῦ καλλίστου τῶν εὐτυχημάτων στερόμενοι , εἴ τις ἄλλην σοι πατρίδα προσνέμοι . ἀκούω δὲ ἔγωγε καὶ τῶν ἑῴων ἤδη τινὰς λέγειν , ὅτι μὴ δίκαια δρῶμεν ἀφαιρούμενοι σφᾶς τὸν ἐπὶ σοὶ λόγον · αὐτοὶ γάρ φασι τὴν τήθην ἐπὶ τὸν τοῦ μητροπάτορος τοῦ σοῦ προπέμψαι γάμον . καὶ σχεδὸν ἅπαντες οἱ λοιποὶ προφάσεις ἐπινοοῦντες μικρὰς ἢ μείζονας αὑτοῖς σε εἰσποιεῖν ἐκ παντὸς ἐγνώκασιν . ἐχέτω μὲν οὖν τὸ γέρας ἣν αὐτὸς ἐθέλεις , καὶ ἣν ἀρετῶν μητέρα καὶ διδάσκαλον πολλάκις ἐπαινῶν εἴρηκας , τυγχανόντων δὲ ἑκάστη κατὰ τὴν ἀξίαν αἱ λοιπαὶ τοῦ προσήκοντος . ἐγὼ δὲ ἐπαινεῖν μὲν ἁπάσας ἐθέλοιμʼ ἂν ἀξίας οὔσας δόξης καὶ τιμῆς , ὀκνῶ δὲ μὴ διὰ τὸ μῆκος , εἰ καὶ δοκεῖ λίαν οἰκεῖα τοῦ παρόντος λόγου , διὰ τὸν καιρὸν ἀλλότρια φανῇ . τῶν μὲν οὖν ἄλλων τοὺς ἐπαίνους διὰ τοῦτʼ ἀφήσειν μοι δοκῶ , τῆς Ῥώμης δὲ τὸ κεφάλαιον τῶν ἐπαίνων αὐτός , ὦ βασιλεῦ , συλλαβὼν ἐν βραχεῖ καὶ διδάσκαλον ἀρετῆς προσειπών , τῷ δοῦναι τὸ κάλλιστον τῶν ἐγκωμίων , τοὺς παρὰ τῶν ἄλλων λόγους ἀφῄρησαι . τί γὰρ λέξομεν ἡμεῖς περὶ αὐτῆς τοιοῦτον ἕτερον ; τί δὲ ἄλλος τις εἰπεῖν ἔχει ; ὥστε μοι δοκῶ σεβόμενος εἰκότως τὴν πόλιν τούτῳ τιμᾶν αὐτὴν πλέον , τῷ παραχωρεῖν σοι τῶν εἰς αὐτὴν λόγων .
Lemmas: ὁ μέν οὖν ὁ ἔπαινος νόμος οὐδείς ἐλαχύς ὁ πατρίς ἤ ὁ πρόγονος ἀξιόω μιμνῄσκω . ἐγώ δέ οὐ οἶδα , τίς χρή πρότερος ὑπολαμβάνω πατρίς σός · ἔθνος γάρ μυρίος περί οὗτος ἀμφισβητέω πολύς ἤδη χρόνος . καί ὁ μέν βασιλεύω ὁ ἅπας πόλις , μήτηρ εἰμί σός καί τροφός καί ὁ βασιλεία σύ μετά ὁ ἀγαθός τύχη παρέχω , ἐξαιρετός ἑαυτοῦ φημί εἰμί ὁ γέρας , οὐ ὁ κοινός ἐπί ἅπας ὁ αὐτοκράτωρ δίκαιος χράω · λέγω δέ ὅτι , ἐάν ἀλλαχόθεν τυγχάνω , ὁ μετέχω ἅπας ἤδη ὁ πολίτευμα καί ὁ ἐκεῖθεν ἐγώ καταδείκνυμι ἔθος καί νόμος χράω πολίτης γίγνομαι · οὔκουν οὕτως , ἀλλά ὡς τίκτω ὁ σός μήτηρ καί τρέφω βασιλικός καί ὁ εἰμί ἔκγονος ἄξιος . ὁ δέ ἐπί ὁ Βόσπορος πόλις , ὅλος ὁ γένος ὁ Κωνστάντιος ἐπώνυμος , πατρίς μέν οὐ εἰμί φημί , γίγνομαι δέ ὑπό ὁ σός πατήρ ὁμολογέω , καί δεινός πάσχω οἴομαι , εἰ οὗτος γοῦν τις αὐτός ὁ λόγος ὁ συγγένεια ἀφαιρέω . Ἰλλυριοί δέ , ὅτι παρά αὐτός γίγνομαι , οὐ ἀνέχω ὁ καλός ὁ εὐτύχημα στέρομαι , εἰ τις ἄλλος σύ πατρίς προσνέμω . ἀκούω δέ ἐγώ καί ὁ ἑῷος ἤδη τις λέγω , ὅτι μή δίκαιος δράω ἀφαιρέω σφεῖς ὁ ἐπί σύ λόγος · αὐτός γάρ φημί ὁ τήθη ἐπί ὁ ὁ μητροπάτωρ ὁ σός προπέμπω γάμος . καί σχεδόν ἅπας ὁ λοιπός πρόφασις ἐπινοέω μικρός ἤ μέγας ἑαυτοῦ σύ εἰσποιέω ἐκ πᾶς γιγνώσκω . ἔχω μέν οὖν ὁ γέρας ὅς αὐτός ἐθέλω , καί ὅς ἀρετή μήτηρ καί διδάσκαλος πολλάκις ἐπαινέω λέγω , τυγχάνω δέ ἕκαστος κατά ὁ ἀξία ὁ λοιπός ὁ προσήκω . ἐγώ δέ ἐπαινέω μέν ἅπας ἐθέλω ἄν ἀξία εἰμί δόξα καί τιμή , ὀκνέω δέ μή διά ὁ μῆκος , εἰ καί δοκέω λίαν οἰκεῖος ὁ πάρειμι λόγος , διά ὁ καιρός ἀλλότριος φαίνω . ὁ μέν οὖν ἄλλος ὁ ἔπαινος διά οὗτος ἀφίημι ἐγώ δοκέω , ὁ Ῥώμη δέ ὁ κεφάλαιος ὁ ἔπαινος αὐτός , ὦ βασιλεύς , συλλαμβάνω ἐν βραχύς καί διδάσκαλος ἀρετή προσλέγω , ὁ δίδωμι ὁ καλός ὁ ἐγκώμιον , ὁ παρά ὁ ἄλλος λόγος ἀφαιρέω . τίς γάρ λέγω ἐγώ περί αὐτός τοιοῦτος ἕτερος ; τίς δέ ἄλλος τις λέγω ἔχω ; ὥστε ἐγώ δοκέω σέβω ἔοικα ὁ πόλις οὗτος τιμάω αὐτός πολύς , ὁ παραχωρέω σύ ὁ εἰς αὐτός λόγος .